
ДО  
ПРЕДСЕДАТЕЛЯ НА
ОБЩИНСКИ СЪВЕТ
ГР. БУРГАС

ДОКЛАДНА ЗАПИСКА

ОТ ДИМИТЪР НИКОЛОВ - КМЕТ НА ОБЩИНА БУРГАС


[bookmark: _Hlk153545259]ОТНОСНО: Даване на съгласие за издаване на запис на заповед в полза на Министерството на туризма като обезпечение, гарантиращо пълния размер на авансово плащане по проекти: “Промотиране на дестинация Бургас на туристически пазар Полша” и “Промотиране на дестинация Бургас на туристически пазар Великобритания”, финансиран по Процедурата „Програма за финансиране на маркетингови дейности на туристически услуги в черноморските общини в Република България“.

УВАЖАЕМИ ОБЩИНСКИ СЪВЕТНИЦИ, 
На основание чл. 64, ал. 7 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, моля, настоящата докладна записка да бъде включена и разгледана в дневния ред на предстоящото на 19 декември 2023 г. заседание на Общински съвет - Бургас, като неотложна, по следните съображения:
1. Съгласно разпоредбите на чл. 2.1 от проект на Договора за предоставяне на безвъзмездна финансова помощ по проект: „Промотиране на дестинация Бургас на туристически пазар Полша“, е необходимо издаването на запис на заповед в полза на Министерство на туризма в размер от 118 536,00 лв., (сто и осемнадесет хиляди петстотин тридесет и шест лева и 00 ст.), представляващи 50 (петдесет) % от стойността на договора за безвъзмездна финансова помощ.
2. Съгласно разпоредбите на чл. 2.1 от проект на Договора за предоставяне на безвъзмездна финансова помощ по проект: „Промотиране на дестинация Бургас на туристически пазар Великобритания“, е необходимо издаването на запис на заповед в полза на Министерство на туризма в размер от 118 566,96 лв. (сто и осемнадесет хиляди петстотин шестдесет и шест лева и деветдесет и шест стотинки), представляващи 50 (петдесет) % от стойността на договора за безвъзмездна финансова помощ.
Кметът на Община Бургас трябва да бъде уплълномощен с решение на Общински съвет - Бургас, което да одобрява издаването на запис на заповед и да е приложено към документите, необходими за извършване на авансово плащане.  
В тази връзка, предлагам Общински съвет – Бургас да упълномощи Кмета на Община Бургас за издаване на запис на заповед в полза на Министерство на туризма, платим на предявяване и обезпечаващ пълния размер на авансовото плащане по проекти “Промотиране на дестинация Бургас на туристически пазар Полша” и “Промотиране на дестинация Бургас на туристически пазар Великобритания”, финансирани по процедура „Програма за финансиране на маркетингови дейности на туристически услуги в черноморските общини в Република България“ на Министерството на туризма. 

Предвид изложеното и на основание чл. 21, ал. 1, т. 8 от Закона за местното самоуправление и местната администрация, предлагам, Общински съвет – Бургас да вземе следните

РЕШЕНИЯ:

1. Общински съвет – Бургас упълномощава Димитър Николов - Кмета на Община Бургас да издаде Запис на заповед без протест и без разноски, в полза на Министерство на туризма, платим на предявяване, който обезпечава пълния размер на авансовото плащане по проект “Промотиране на дестинация Бургас на туристически пазар Полша”, финансиран по процедура „Програма за финансиране на маркетингови дейности на туристически услуги в черноморските общини в Република България“ на Министерството на туризма. в размер от 118 536,00 лв., (Сто и осемнадесет хиляди петстотин тридесет и шест лева и 00 ст.), представляващи 50 (петдесет) % от стойността на договора за безвъзмездна финансова помощ;

2. Общински съвет – Бургас упълномощава Димитър Николов - Кмета на Община Бургас да издаде Запис на заповед без протест и без разноски, в полза на Министерство на туризма, платим на предявяване, който обезпечава пълния размер на авансовото плащане по проект “Промотиране на дестинация Бургас на туристически пазар Великобритания”, финансиран по процедура „Програма за финансиране на маркетингови дейности на туристически услуги в черноморските общини в Република България“ на Министерството на туризма. в размер от 118 566,96 лв. (сто и осемнадесет хиляди петстотин шестдесет и шест лева и деветдесет и шест стотинки), представляващи 50 (петдесет) % от стойността на договора за безвъзмездна финансова помощ.

Приложение:
1. Образец на запис на заповед – проект „Промотиране на дестинация Бургас на туристически пазар Полша“
2. Образец на запис на заповед – проект „Промотиране на дестинация Бургас на туристически пазар Великобритания“


С уважение,

ДИМИТЪР НИКОЛОВ
Кмет на Община Бургас

